**Tájékoztató**

a Roma Ösztöndíj Programra pályázók és a Programban résztvevők adatainak kezeléséről

Adatainak védelme fontos számunkra, ezért ezúton szeretnénk Önt tájékoztatni – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (a továbbiakban: *Rendelet*) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Adatkezelő neve, elérhetőségei**

Budapest Főváros Levéltára (a továbbiakban: BFL)

Székhely: 1139 Budapest, Teve utca 3–5.

Levélcím: 1554 Budapest, Pf.: 41.

E-mail: foigazgato@bparchiv.hu

Telefon: +36 1 298 7500

Honlap: [www.bparchiv.hu](http://www.bparchiv.hu)

1. **Adatvédelmi tisztviselő elérhetőségei**

dr. Haraszti Viktor, telefon: +36 1 298 7594, E-mail: [adatvedelem@bfl.hu](mailto:adatvedelem@bfl.hu)

1. **Az adatkezelésre vonatkozó jogszabályok**
2. *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló*, 2016. április 27-i (EU) 2016/679 európai parlamenti és tanácsi rendelet,
3. *az információs önrendelkezési jogról és az információszabadságról szóló* 2011. évi CXII. törvény,
4. *a személyi jövedelemadóról szóló* 1995. évi CXVII. törvény,
5. *az államháztartásról szóló törvény végrehajtásáról szóló* 368/2011. (XII.31.) Korm.rendelet (a továbbiakban: *Ávr.*),
6. **Az adatkezelés jogalapja**

A BFL a „Budapesti romák története” címmel kutatási programot hirdet. A kutatási programba pályázat útján lehet bekapcsolódni a bparchiv.hu honlapon közzétett felhívásban foglaltak szerint, pályázati adatlap kitöltésével, valamint az adatlap mellékleteinek csatolásával. A pályázatok elbírálását követően az kiválasztott kutatókkal a BFL megbízási szerződést köt két év határozott időre, a vállalt és kiválasztott feladatok elvégzése érdekében.

1. A pályázati adatlapon és annak mellékleteiben szereplő személyes adatok kezelése, a Rendelet II. fejezet 6. cikk (1) bekezdés e) pontjával összhangban, a BFL és a pályázó közti megbízási szerződés megkötését megelőzően a pályázati eljárás lefolytatásához, az érintett kutatók kiválasztására vonatkozó döntések meghozatalához szükséges. Amennyiben az érintett adatait nem adja meg, pályázata az érdemi elbírálásból kizárásra kerül. Sikeres pályázat esetén a pályázathoz csatolt mellékletek eredetiben történő **bemutatása** is szükséges.
2. A pályázó a BFL főigazgatójánál kifogást nyújthat be, ha a pályázati eljárásra, a kiválasztásra vonatkozó döntés meghozatalára, a megbízási szerződés megkötésére, a megbízási díj folyósítására vagy visszakövetelésére vonatkozó eljárás véleménye szerint jogsértő vagy a pályázati felhívással ellentétes. A kifogásban szereplő személyes adatok kezelése, a Rendelet II. fejezet 6. cikk (1) bekezdés e) pontjával összhangban, a pályázó által benyújtott kifogás kivizsgálásához, arra vonatkozó válasz megküldéséhez szükséges.
3. A nyertes pályázó adatait, a Rendelet II. fejezet 6. cikk (1) bekezdés e) pontjával összhangban, a BFL és a kutató közti megbízási szerződés megkötése és teljesítése érdekében kezeljük.
4. A kiválasztott pályázók neve, a Rendelet II. fejezet 6. cikk (1) bekezdés e) pontjával összhangban, a közvélemény tájékoztatása céljából a helyben szokásos módon (BFL honlapján és social media felületein, illetve a www.budapest.hu oldalon) közzétételre kerül.
5. A kiválasztott pályázók részére ünnepség keretében a BFL főigazgatója és Budapest főpolgármesteri vezetése oklevelet ad át. A kutatók ünnepségen készült képmása, a vállalt és befogadott kutatási téma, a Rendelet II. fejezet 6. cikk (1) bekezdés a) pontjával összhangban, a kiválasztott kutatók hozzájárulásával, a kiválasztott kutatók elismerése, valamint a program széleskörű megismertetése céljából a BFL honlapján és social media felületein, valamint a [www.budapest.hu](http://www.budapest.hu) oldalon közzétételre kerül.

**A kezelt adatok köre, az adatkezelés célja**

1. pályázati szakasz

|  |  |
| --- | --- |
| **személyes adat** | **az adatkezelés célja** |
| **név** | a pályázó beazonosításhoz,  nyertes pályázat esetén a BFL honlapján és social media felületein, valamint a [www.budapest.hu](http://www.budapest.hu) weboldalon történő közzétételhez,  valamint a programban való részvételre tötrénő kiválasztást igazoló oklevél elkészítéséhez szükséges |
| **születési név** | a pályázó beazonosításhoz szükséges |
| **születési hely** | a pályázó beazonosításhoz szükséges |
| **születési idő** | a pályázó beazonosításhoz, pályázati feltétel meglétének azonosításához szükséges |
| **értesítési cím** | a pályázati eredményről történő kiértesítéshez szükséges |
| **telefonszám** | a BFL és a pályázó közti kapcsolattartást szolgálja |
| **e-mail-cím** | a BFL és a pályázó közti kapcsolattartást szolgálja |
| **felsőoktatási intézményben szerzett MA diploma, doktori (PhD vagy CSc) oklevél adatai** | pályázati feltétel meglétének azonosításához szükséges |
| **választott kutatási téma** | pályázati feltétel meglétének azonosításához szükséges |
| **szakmai önéletrajzban a pályázó által fentieken kívül megadott egyéb személyes adatok** | pályázat elbírálásához szükséges |
| **nyilatkozat büntetlen előéletről** | pályázati feltétel meglétének azonosításához szükséges |
| **pályázó aláírása** | pályázat hitelességének vizsgálatához szükséges |

1. döntést követő ösztöndíjas időszak

|  |  |
| --- | --- |
| **személyes adat** | **az adatkezelés célja** |
| **név** | a megbízási szerződés megkötéséhez, a megbízási díj folyósításához, illetve a témavezető és a pályázó közti kapcsolatfelvételhez, kapcsolattartáshoz szükséges |
| **születési név** | a megbízási szerződés megkötéséhez, a megbízási díj folyósításához szükséges |
| **születési hely** | a megbízási szerződés megkötéséhez, a megbízási díj folyósításához szükséges |
| **születési idő** | a megbízási szerződés megkötéséhez, a megbízási díj folyósításához szükséges |
| **anyja születéskori neve** | a megbízási szerződés megkötéséhez, a megbízási díj folyósításához szükséges |
| **lakcím** | a megbízási szerződés megkötéséhez, a megbízási díj folyósításához szükséges |
| **adóazonosító jel** | a megbízási szerződés megkötéséhez, a megbízási díj folyósításához szükséges |
| **tajszám** | a megbízási szerződés megkötéséhez, a megbízási díj folyósításához szükséges |
| **bankszámlaszám** | a megbízási szerződés megkötéséhez, a megbízási díj folyósításához szükséges |
| **értesítési cím** | a BFL és a pályázó közti kapcsolattartást szolgálja |
| **telefonszám** | a BFL és a pályázó, illetve a témavezető és a pályázó közti kapcsolattartást szolgálja |
| **e-mail-cím** | a BFL és a pályázó, illetve a témavezető és a pályázó közti kapcsolattartást szolgálja |
| **ösztöndíjas aláírása** | a megbízási szerződés megkötéséhez szükséges |

1. kifogás benyújtása esetén

|  |  |
| --- | --- |
| **személyes adat** | **az adatkezelés célja** |
| **kifogást emelő neve, értesítési címe, kifogás indokaként közölt egyéb személyes adat** | a pályázó által benyújtott kifogás kivizsgálásához, arra vonatkozó válasz megküldéséhez szükséges |

1. a témavezető adatainak kezelése

|  |  |
| --- | --- |
| **személyes adat** | **az adatkezelés célja** |
| **témavezető neve** | a megbízási szerződés megkötéséhez, a megbízási díj folyósításához, a BFL és a témavezető közti kapcsolattartáshoz, illetve a kutató és a témavezető összekapcsolásához szükséges |
| **születési név** | a megbízási szerződés megkötéséhez, a megbízási díj folyósításához szükséges |
| **születési hely** | a megbízási szerződés megkötéséhez, a megbízási díj folyósításához szükséges |
| **születési idő** | a megbízási szerződés megkötéséhez, a megbízási díj folyósításához szükséges |
| **anyja születéskori neve** | a megbízási szerződés megkötéséhez, a megbízási díj folyósításához szükséges |
| **lakcím** | a megbízási szerződés megkötéséhez, a megbízási díj folyósításához szükséges |
| **adóazonosító jel** | a megbízási szerződés megkötéséhez, a megbízási díj folyósításához szükséges |
| **tajszám** | a megbízási szerződés megkötéséhez, a megbízási díj folyósításához szükséges |
| **bankszámlaszám** | a megbízási szerződés megkötéséhez, a megbízási díj folyósításához szükséges |
| **doktori (PhD vagy CSc) oklevél vagy MTA doktora címről szóló oklevél adatai** | a témavezetővel szembeni feltételek igazolásához szükséges |
| **szakmai önéletrajzban a fentieken kívül megadott egyéb személyes adatok (szakmai publikációk és szakmai tapasztalat igazolása)** | a témavezetővel szembeni feltételek igazolásához szükséges |
| **témavezető telefonszáma** | a BFL és a témavezető közti kapcsolattartáshoz, illetve a kutató és a témavezető összekapcsolásához szükséges |
| **témavezető e-mail-címe** | a BFL és a témavezető közti kapcsolattartáshoz, illetve a kutató és a témavezető összekapcsolásához szükséges |
| **témavezető aláírása** | a megbízási szerződés megkötéséhez, és a program megvalósulásának nyomon követését biztosító írásos beszámolók hitelességének igazolása, és a program megvalósítását igazoló teljesítésigazolás érdekében szükséges |

1. **Adattovábbítás**

Az Ávr. rendelkezéseinek betartása érdekében a kincstári program alkalmazásával a megbízási díj számfejtéséhez szükséges adatok továbbításra kerülnek a Magyar Államkincstár felé. Az ösztöndíj elnyeréséről szóló oklevél kiállítása érdekében a nyertes pályázók neve és a pályázatban megjelölt téma továbbításra kerülnek Budapest főváros Önkormányzata részére.

1. **Az adatkezelés időtartama**

A BFL a belső szabályzatok szerinti időtartamig őrzi meg.

A pályázati anyagok – a sikeres pályázatok kivételével – megsemmisítésre kerülnek:

1. kifogás hiányában: a kifogásra nyitva álló 10 napos határidőt követően azonnal,
2. kifogás esetén: a jogorvoslati eljárás lezárását követő 30 napon belül.

Az ösztöndíjban részesülő pályázók anyaga 15 évig megőrzésre kerül.

Határidő nélkül kerül megőrzésre a nyertes pályázók neve, szakmai önéletrajza és kutatási terve, mivel ezen adatokat tartalmazó iratokat a BFL irattári terve maradandó értékű iratként kezeli, így a GDPR közérdekű archiválási kivételkategóriájába tartoznak.

A nyertes pályázók neve a BFL honlapján és social media felületein, valamint a [www.budapest.hu](http://www.budapest.hu) honlapon korlátlan ideig megtekinthető.

A nyertes pályázók neve, az ünnepségen készült képmása a BFL honlapján és social media felületein, valamint a [www.budapest.hu](http://www.budapest.hu) oldalon szintén korlátlan ideig vagy az érintett adatkezeléshez adott hozzájárulásának – 4. d) pont – visszavonásáig megtekinthető.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését a „Budapesti romák története” program kuratóriumának tagjai, valamint a BFL előkészítő feladatokat ellátó munkatársai végzik. A tárolt adatokhoz hozzáférni kizárólag az arra kijelölt munkatársak, valamint az elbírálási eljárásban és a program szakmai és pénzügyi lebonyolításában részt vevők jogosultak.

A BFL a személyes adatokat a székhelyén található szervereken és irattárban, valamint a BFL központi irattárában tárolja.

A BFL minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen.

1. **Az érintett adatkezeléssel kapcsolatos jogai és jogorvoslati lehetőségei**

**Jogok:**

Az érintett kérelmezheti a BFL-nél (az 1. pontban megjelölt elérhetőségeken):

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását (meghatározott esetekben),
4. személyes adatai törlését (a jogszabályban elrendelt adatkezelések kivételével),
5. valamint tiltakozhat a személyes adatainak kezelése ellen.

**Az érintett a 4. e) pontban meghatározott adatkezeléshez adott hozzájárulását bármely időpontban visszavonhatja az 1. pontban megjelölt elérhetőségekre küldött kérelmével.** A hozzájárulás visszavonása nem érinti a visszavonás előtti adatkezelés jogszerűségét.

**Az érintett kérelmére Adatkezelő**

* **Tájékoztatást ad** arra vonatkozóan, hogy személyes adatainak kezelése folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, érintett jogai, jogorvoslathoz való jogai, amennyiben az adatok nem az érintettől származnak, az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó az Adatkezelő költségtérítést számíthat fel, vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, a Hivatal ezt rendelkezésre bocsátja. Az érintett által kért további másolatokért a Hivatal adminisztratív költségeken alapuló észszerű mértékű díjat számíthat fel.
* Adatkezelő az érintett kérésére indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.

**Adatkezelő**

* a személyes adatot **törli,** ha kezelése jogellenes, ha az adatkezelés célja megszűnt, ha a személyes adatokat az adatkezelőre vonatkozó jogi kötelezettség teljesítése érdekében törölni kell, ha az érintett az adatkezeléshez adott hozzájárulását visszavonja és az adatkezelésnek más jogalapja nincs, vagy ha az érintett tiltakozik az adatkezelés ellen és nincs elsőbbséget élvező jogszerű ok az adatkezelésre. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.
* Az érintett kérésére **korlátozza** az adatkezelést, ha az érintett vitatja a személyes adatok pontosságát, vagy ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.

**Az érintett**

Jogosult arra, hogy a saját helyzetével kapcsolatos okokból **tiltakozzon** személyes adatainak kezelése ellen. Ebben az esetben a személyes adatait nem kezelhetjük tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok helyesbítésére, törlésére, korlátozására vonatkozó kérésére Adatkezelő indokolatlan késedelem nélkül, de mindenféleképpen a kérelem beérkezésétől számított 1 hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet, továbbá mindazokat értesíti, akivel, illetve amellyel korábban a személyes adatot közölte, kivéve, ha ez lehetetlennek bizonyul vagy aránytalanul nagy erőfeszítést igényel. Az érintettet kérésére Adatkezelő e címzettekről tájékoztatja.

**Jogorvoslati lehetőségek:**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

* **Panasz**

Az érintett a Nemzeti Adatvédelmi és Információszabadság Hatósághoz panaszt nyújthat be, ha véleménye szerint a rá vonatkozó személyes adatok kezelésével kapcsolatban jogsérelem következett be.

Panasz benyújtásának helye:

**Nemzeti Adatvédelmi és Információszabadság Hatóság**

1055 Budapest, Falk Miksa u. 9-11. Fax: +361 391-1410 e-mail: [ugyfelszolgalat@naih.hu](mailto:ugyfelszolgalat@naih.hu)

* **Bírósági jogorvoslathoz való jog**

Az érintett bírósági jogorvoslatra jogosult, ha véleménye szerint az adatkezelő a rá vonatkozó személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

A pert az érintett lakóhelye vagy tartózkodási helye szerinti törvényszék előtt lehet megindítani.

* **Kártérítéshez való jog, sérelemdíj**

Ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni. Amennyiben a szabályoknak nem megfelelő adatkezeléssel az érintett személyiségi joga is sérül, sérelemdíjra jogosult.

**Amennyiben további tájékoztatásra van szüksége, kérjük, írjon az** adatvedelem@bfl.hu **e-mail-címre.**

**Hatályos**: 2023. augusztus 1-től